Sumakas
Sumakas (isp. Sumaco, keč. Sumaku) – ugnikalnis Ekvadore, rytinėse Andų pašlaitėse, toli nuo pagridinės grandinės, Napo ir Oreljanos provincijose, į šiaurės rytus nuo Tenos. Įeina į Sumako Napo-Galeraso nacionalinį parką. Kalnas stūkso negyvenamoje vietovėje, tankiai apaugęs tropinėmis džiunglėmis. Nuo Sumako išteka keletas upių. Yra 300 x 400 m matmenų krateris.